/* KOM/2011/0042 galutinis */ KOMISIJOS ATASKAITA TARYBAI Tarnybos nuostatų 45 straipsnio 2 dalies taikymo tyrimas





[pic] | EUROPOS KOMISIJA | Briuselis, 2011.2.1 KOM(2011) 42 galutinis KOMISIJOS ATASKAITA TARYBAI Tarnybos nuostatų 45 straipsnio 2 daliestaikymo tyrimas KOMISIJOS ATASKAITA TARYBAI Tarnybos nuostatų 45 straipsnio 2 daliestaikymo tyrimas ĮVADAS 2009 m. liepos 16 d. Taryba paprašė Komisijos atlikti tyrimą, kaip institucijose taikomos Bendrosios taisyklės, kuriose nustatyta Tarnybos nuostatų 45 straipsnio 2 dalies įgyvendinimo tvarka. Vykstant Tarnybos nuostatų reformai Taryba nusprendė, kad ateityje kiekvienas pareigūnas turės sugebėti dirbti vartodamas trečiąją kalbą. Šiam sprendimui įgyvendinti Tarnybos nuostatų 45 straipsnio 2 dalyje nustatytas tiesioginis ryšys tarp pareigos įrodyti savo gebėjimą dirbti trečiąja kalba ir pirmojo paaukštinimo po įdarbinimo. Institucijos nustatė bendras šios dalies įgyvendinimo taisykles. Šios taisyklės taikomos pareigūnams, kurie pirmą kartą paaukštinti po 2006 m. balandžio 30 d.[1] Taisyklėse numatyta galimybė pareigūnams lankyti trečiosios kalbos mokymus. Jose nustatyta, kad visiems iki 2008 m. gruodžio 1 d. paaukštintiems pareigūnams privalomas kalbos mokėjimo lygis atitinka tarpinstitucinių kalbų kursų 4-ą lygį (t. y. Europos Tarybos bendrosios orientacinės sistemos A2 lygis), o po 2009 m. sausio 1 d. paaukštintiems pareigūnams privalomas 6-as kalbos mokėjimo lygis (t. y. Europos Tarybos bendrosios orientacinės sistemos B2 lygis). Šio tyrimo struktūra pagrįsta aštuoniais Tarybos prašyme pateiktais klausimais. Tyrimas apima visas institucijas. Kiekviena institucija pateikė reikiamą informaciją apie savo darbuotojus. Taigi tyrime pateikiama informacija susijusi su visomis institucijomis, išskyrus kai kuriuos statistinius duomenis, prie kurių atskirai nurodyta, iš kur jie buvo gauti. Jei nenurodyta kitaip, informacija apima laikotarpį iki 2009 m. gruodžio 31 d. ASMENYS, KURIEMS TAIKOMA šI NUOSTATA Pareiga įrodyti savo gebėjimą dirbti trečiąja kalba prieš paaukštinimą gali būti taikoma: - visiems institucijos pareigūnams, jau dirbusiems 2004 m. gegužės 1 d. ir kurie 2006 m. gegužės 1 d. dar nebuvo pirmą kartą paaukštinti po įdarbinimo, ir - visiems pareigūnams, įdarbintiems 2004 m. gegužės 1 d. ir vėliau. Lentelėje nurodytas kiekvienos institucijos darbuotojų, kuriems gali būti taikoma ši nuostata, skaičius Prancūzų | 52 % | 53 % | 52 % | 43 % | 50 % | Anglų | 18 % | 20 % | 24 % | 21 % | 20 % | Vokiečių | 9 % | 5 % | 8 % | 12 % | 9 % | Ispanų | 8 % | 7 % | 6 % | 7 % | 8 % | Olandų | 7 % | 10 % | 3 % | 4 % | 6 % | Italų | 4 % | 3 % | 5 % | 6 % | 4 % | Kitos kalbos | 2 % | 2 % | 2 % | 7 % | 3 % | Iš viso | 100 % | 100 % | 100 % | 100 % | 100 % | 1. Iš lentelės matyti, kad prancūzų ir anglų kalbų kursai sudaro 70 % visų kalbos mokymų. Tačiau mokymosi prašymai buvo susiję su visomis Bendrijos kalbomis. PAREIGūNAI, KURIE PIRMą KARTą BUVO PAAUKšTINTI PER PEREINAMąJį LAIKOTARPį, NEPASIEKę 6-O KALBOS MOKėJIMO LYGIO Per pereinamąjį laikotarpį, kuris baigėsi 2008 m. gruodžio 31 d., paaukštintas 961 pareigūnas, nepasiekęs 6-o tarpinstitucinių kalbų kursų lygio. Pereinamuoju laikotarpiu buvo taikomi 3 kalbos mokėjimo įrodymo būdai: 2. EPSO pripažintas pažymėjimas arba diplomas (atitinka 4-ą arba aukštesnį lygį), 3. sėkmingai išlaikytas EPSO surengtas testas (4-as lygis), 4. sėkmingai baigtas tarpinstitucinių ar kitų kalbos kursų lygis (4-as lygis). Kalbant apie šiuos 3 būdus, 48 % pareigūnų, per pereinamąjį laikotarpį įrodžiusių 4-o lygio kalbos mokėjimą, pasirinko lankyti tarpinstitucinius kalbų kursus. Kiti pareigūnai nusprendė laikyti EPSO testą arba pateikti pripažinti diplomą, tai reiškia, kad jie jau pakankamai gerai mokėjo trečiąją kalbą. Per pereinamąjį laikotarpį pirmą kartą paaukštintų pareigūnų pasirinkti kalbos mokėjimo įrodymo būdai TARYBA | 58 | 76 % | 13 | 17 % | 5 | 7 % | 76 | KOMISIJA | 276 | 40 % | 250 | 37 % | 158 | 23 % | 684 | Kitos institucijos | 40 | 83 % | 6 | 13 % | 2 | 4 % | 48 | EP | 147 | 122 | 269 | Taryba | 108 | 92 | 200 | Komisija | 1 672 | 907 | 2 579 | Teisingumo Teismas | 42 | 28 | 70 | Audito Rūmai | 60 | 24 | 84 | EESRK | 24 | 45 | 69 | Regionų komitetas | 17 | 21 | 38 | Iš viso | 2 070 | 1 239 | 3 309 | Iš lentelės matyti, kad 2 070 pareigūnų paaukštinti per pereinamąjį laikotarpį po to, kai lankydami kalbų kursus pasiekė 6-ą lygį, o dar 1 239 pareigūnai paaukštinti 2009 m. po to, kai lankydami kalbų kursus pasiekė 6-ą lygį. PAREIGūNAI, KURIų PAAUKšTINIMAS BUVO ATIDėTAS JIEMS NEIšLAIKIUS KALBOS TESTO[5] Institucijose paaukštinimo procedūros vyksta skirtingai. Pavyzdžiui, Europos Parlamento ir Komisijos pareigūnai kaupia taškus ir paaukštinami, kai pasiekia nustatytą taškų ribą. Taikant tokią sistemą galima matyti, kurie pareigūnai pasiekė nustatytą taškų ribą, tačiau jų paaukštinimas buvo atidėtas dėl to, kad jie dar neįrodė savo gebėjimo dirbti trečiąja kalba. Tačiau kai kuriose kitose institucijose, pavyzdžiui, Taryboje, taškų sistema neegzistuoja. Pareigūnai, kurie neatitinka 45 straipsnio 2 dalyje nustatyto reikalavimo, įtraukiami į pareigūnų, kurie galėtų būti paaukštinti (t. y. turi paaukštinimui būtiną darbo stažą), sąrašą, tačiau automatiškai nepaaukštinami nenagrinėjant jų nuopelnų. Tokių pareigūnų skaičių lengva nustatyti, tačiau nėra aišku, ar jie būtų buvę paaukštinti, jei būtų atitikę 45 straipsnio 2 dalies reikalavimą, nes pareigūnai paaukštinami atlikus jų nuopelnų palyginimą. Kitose institucijose taikoma dar kitokia sistema. Taigi neįmanoma atlikti tinkamo atidėtų paaukštinimų lyginamojo tyrimo. Lentelėje nurodytas atitinkamais metais nepaaukštintų arba į pareigūnų, kurie galėtų būti paaukštinti, sąrašą neįtrauktų pareigūnų skaičius. 2006 | 2007 | 2008 | 2009 | Iš viso | EP | 0 | 4 | 4 | 9 | 17 | Taryba | 0 | 17 | 9 | 19 | 45 | Komisija | 17 | 20 | 30 | 106 | 173 | Teisingumo Teismas | 0 | 0 | 0 | 12 | 12 | Audito Rūmai | 0 | 0 | 2 | 2 | 2[6] | EESRK | 0 | 3 | 0 | 3 | 6 | Regionų komitetas | 3 | 1 | 2 | 5 | 9[7] | Iš viso | 20 | 45 | 47 | 156 | 268 | IšTEKLIAI IR PRIEMONėS, NAUDOJAMI KONKRETIEMS MOKYMų POREIKIAMS PATENKINTI SIEKIANT TARNYBOS NUOSTATų 45 STRAIPSNIO 2 DALYJE NUSTATYTOS KVALIFIKACIJOS. ĮGYVENDINIMO KALENDORIUS (NAUJų KALBų KURSų RENGIMAS, SU JAU RENGIAMAIS KALBų KURSAIS SUSIJę PRAšYMAI IR PAN.) Institucijos daugiausia naudojasi jau rengiamais tarpinstituciniais kalbų kursais. Standartiniai visų 23 oficialiųjų kalbų kursai buvo rengiami jau 2004 m., todėl įsigaliojus naujiems Tarnybos nuostatams nauji tarpinstituciniai kursai nepradėti rengti, tačiau padidėjo grupių skaičius. Briuselyje ir Liuksemburge rengiami 23 oficialiųjų kalbų 1–6 lygių kursai. Reikia pažymėti, kad trečiosios kalbos mokomasi ne tik siekiant paaukštinimo, bet ir atsižvelgiant į tarnybos poreikius. Pradėjus taikyti 45 straipsnio 2 dalį atsirado papildoma individuali motyvacija daugiakalbystės politikai institucijose skatinti. Nagrinėjant pasirenkamas kalbas akivaizdu, kad dauguma šių kursų būtų lankomi ir tuomet, jei 45 straipsnio 2 dalis neegzistuotų. Net taikant 45 straipsnio 2 dalį kalbos pasirinkimas turi būti pagrįstas tarnybos poreikiais. Kasmet rengiamos 3 tarpinstitucinių kalbų kursų sesijos, kurių vidutinė trukmė – 60 valandų (standartinis kalbos lygis gali būti užbaigtas per vieną sesiją): - kovo – liepos mėn., du kartus per savaitę (1 val. 50 min. trukmės pamokos), - rugsėjo – sausio mėn., du kartus per savaitę (1 val. 50 min. trukmės pamokos), - liepos arba rugpjūčio mėn. – intensyvūs vasaros kursai (4 val. per dieną). 45 straipsnio 2 dalies taikymą kiekvienoje institucijoje paprastai kontroliuoja du AST kategorijos pareigūnai, kurie šiai užduočiai skiria nuo 15 iki 50 % savo darbo laiko. Be to, 3 EPSO pareigūnai ir (arba) sutartininkai nagrinėja diplomus ir rengia kalbų testus tiems, kurie nelanko tarpinstitucinių kalbų kursų[8]. Tarpinstitucinius kalbų kursus rengia 16 darbuotojų[9]. Iš visų kalbų kursus lankančių darbuotojų 19,7 % juos lanko pirmenybės tvarka pagal 45 straipsnio 2 dalį. Taigi galima apskaičiuoti, kad kalbų kursus pagal 45 straipsnio 2 dalį rengia 3 pareigūnai ir (arba) sutartininkai[10], o jų rengimo 2004–2009 m. kaina yra maždaug 3 130 000 eurų[11]. Metinė visų tarpinstitucinių kalbų kursų, įskaitant pagal 45 straipsnio 2 dalį rengiamus kursus (19,7 %), kaina eurais Metinė tarpinstitucinių kalbų kursų kaina | 2004 m.* | 2005 m. | 2006 m. | 2007 m. | 2008 m. | 2009 m. | Iš viso 2004–2009 m. | BRIUSELIS[12] | 701 142 | 1 915 782 | 2 201 553 | 2 049 209 | 2 760 097 | 2 558 344 | 12 186 127 | LIUKSEMBURGAS[13] | 185 818 | 569 148 | 624 427 | 683 351 | 851 415 | 794 597 | 3 708 756 | Iš viso | 886 960 | 2 484 930 | 2 825 980 | 2 732 560 | 3 611 512 | 3 352 941 | 15 894 883 | * 2004 04 30 – 2004 12 31 laikotarpiu rengti vieni savaitiniai kursai. Reikia pažymėti, kad keletas institucijų rengė ne tik tarpinstitucinius kalbų kursus, bet ir vidaus kalbų kursus bei kursus kitose nei Briuselis ir Liuksemburgas įdarbinimo vietose, daugiausia skirtus pareigūnams, kuriems buvo sudėtinga įrodyti, kad jie tenkina keliamą kalbos mokėjimo reikalavimą. VIDUTINIS APMOKAMų DARBO VALANDų, KURIAS PAREIGūNAI SKIRIA RENGTIS TREčIOSIOS KALBOS TESTUI, SKAIčIUS Pareigūnai, turintys įrodyti gebėjimą dirbti trečiąja kalba, vidutiniškai lanko 100 tarpinstitucinių kalbų kursų valandų, kad galėtų įrodyti trečiosios kalbos mokėjimą. Suskaičiuoti institucijų rengiamų vidaus kursų nėra galimybės. Šis skaičius – vidutiniškai 200 valandų tiems darbuotojams, kurie lankė kursus, ir labai nedaug valandų tiems, kurie įrodė trečiosios kalbos mokėjimą kitokiais būdais. Standartiniai tarpinstituciniai kursai dažniausiai rengiami taip, kad kuo mažiau nukentėtų kasdienis pareigūnų darbas, t. y. anksti ryte, pietų metu arba vakare. Daugeliu atvejų darbuotojai dirba viršvalandžius, kad galėtų ir atlikti savo darbą, ir lankyti kalbų kursus. BENDRAS PAREIGūNų, KURIE TURėJO įRODYTI SAVO GEBėJIMą DIRBTI TREčIąJA KALBA, IR PAREIGūNų, KURIE TO NEPADARė IKI 2009 M. SAUSIO 1 D. (4-AS LYGIS), SKAIčIUS 2009 m. sausio 1 d. bendras pareigūnų, kuriems galėjo būti taikomas reikalavimas įrodyti savo gebėjimą dirbti trečiąja kalba, skaičius buvo 14 635 (žr. 2 dalį). 2009 m. sausio 1 d. 3 560 pareigūnų dar nebuvo įrodę trečiosios kalbos mokėjimo. 47 iš šių pareigūnų nebuvo paaukštinti per pereinamąjį laikotarpį, nes neįrodė 4-o lygio kalbos mokėjimo. Dabar šie 47 pareigūnai turi įrodyti 6-o lygio kalbos mokėjimą. Institucija | Bendras pareigūnų, kurie 2009 m sausio 1 d. dar turėjo įrodyti 3-osios kalbos mokėjimą, skaičius | Pareigūnų, kurie 2009 m. sausio 1 d. dar nebuvo paaukštinti dėl to, kad neįrodė 4-o lygio kalbos mokėjimo, skaičius | % | EP | 418 | 4 | 0,96 % | Taryba | 267 | 9 | 3,37 % | Komisija | 2 275 | 30 | 1,32 % | Teisingumo Teismas | 212 | 0 | 0,00 % | Audito Rūmai | 49 | 2 | 4,08 % | EESRK | 288 | 0 | 0,00 % | Regionų komitetas | 51 | 2 | 3,92 % | Iš viso | 3 560 | 47 | 1,32 % | PAREIGūNų, KURIE EIDAMI PAREIGAS NAUDOJA PAAUKšTINIMUI REIKALINGą TREčIąJą KALBą, SKAIčIUS Institucijos neturi kompiuterinių priemonių įvertinti, ar dažnai pareigūnai eidami pareigas naudoja trečiąją kalbą, kuri buvo reikalinga paaukštinimui gauti. Tačiau reikia pabrėžti, kad trečioji kalba turi būti pasirenkama atsižvelgiant į tarnybos ir institucijos poreikius. Galima pažymėti, kad 70 % prašymų mokytis kalbos, pateiktų iki 2009 m. gruodžio 31 d. pirmenybės tvarka pagal 45 straipsnio 2 dalį, susiję su anglų ir prancūzų kalbomis (žr. 3 dalį). Atsižvelgiant į tarnybos poreikius konkrečiose srityse, mokomasi ir kitų kalbų. IšVADA Trečiąja kalba dažniausiai renkamasi prancūzų (50 %) ir anglų (20 %) kalba. Truputį daugiau nei pusė pareigūnų jau mokėjo trečiąją kalbą ir tai įrodė pateikdami diplomus arba išlaikydami EPSO rengiamus testus. Kita pusė pasirinko lankyti tarpinstitucinius kalbų kursus, kad įrodytų savo gebėjimą dirbti trečiąja kalba. Šių kursų kaina institucijoms – maždaug 20 % kalbų mokymo biudžeto ir vidutiniškai 100 valandų, praleistų kalbų kursuose. Tačiau didžioji dalis šių išlaidų būtų patirta net ir tuomet, jei 45 straipsnio 2 dalies ar panaši nuostata neegzistuotų. Didžioji dalis pareigūnų įrodė savo gebėjimą dirbti trečiąja kalba ir tik mažos dalies pareigūnų paaukštinimas buvo atidėtas dėl to, kad jie neįrodė trečiosios kalbos mokėjimo. [1] Pagal Tarnybos nuostatų XIII priedo 11 straipsnį naujas reikalavimas, numatytas 45 straipsnio 2 dalyje, netaikomas paaukštinimams iki 2006 m. gegužės 1 d. Taip pat reikia pažymėti, kad pareigūnai, išlaikę kai kuriuos teisininko-lingvisto, vertėjo raštu ir vertėjo žodžiu konkursus, automatiškai atitinka gebėjimo dirbti trečiąja kalba reikalavimą. [2] Dauguma darbuotojų, lankančių kalbų kursus, kad įrodytų savo gebėjimą dirbti trečiąja kalba, pasirinko tarpinstitucinius kalbų kursus. Dėl to duomenis surinkti lengviau, nes tarpinstituciniai kursai rengiami centralizuotai. Tačiau reikia priminti, kad esama kalbų kursų, į kuriuos Komisija negali atsižvelgti atlikdama šį tyrimą. [3] 2004 m. gegužės mėn. – 2008 m. gruodžio mėn. [4] Teisingumo Teismas neskiria kursų dalyvių, kurie juos lanko pirmenybės tvarka pagal 45 straipsnio 2 dalį, ir tų, kurie lanko kitais motyvais. [5] Ar kitokiu būdu neįrodžius kalbos mokėjimo. [6] Audito Rūmuose 2008 ir 2009 m. tai buvo tie patys du asmenys. [7] Regionų komitete bendras susijusių pareigūnų skaičius – 9, nes 2 pareigūnai atsidūrė tokioje pat padėtyje: galėjo būti paaukštinti 2009 m., bet 2008 m. neatitiko 45 straipsnio 2 dalies reikalavimų. [8] Jiems padeda vertinimo komitetas, sudarytas iš 3 institucijų paskirtų nuolatinių narių ir 46 kalbos konsultantų, kurie dalyvauja diplomų vertinimo procedūroje raštu. Komiteto posėdžiai vyksta 6 kartus per metus. [9] Reikia pažymėti, kad neskaičiuojant darbuotojų centriniu lygmeniu, kiekviename GD arba tarnyboje yra maždaug 0,1 AST etato, numatyto decentralizuotu lygmeniu su Tarnybos nuostatų trečiosios kalbos reikalavimais susijusius klausimams administruoti. [10] 16-os asmenų 19,7 %. [11] 19,7 % visos 2004–2009 m. kursų kainos. [12] NB. Į metinę kainą įeina 4 pusiau intensyvūs kursai, 4 intensyvūs kursai (vasario, liepos, rugpjūčio ir rugsėjo mėn.) ir 2 kursai, rengiami 2 kartus per savaitę (kovo–liepos ir rugsėjo–sausio mėn.). [13] NB. Į metinę kainą įeina 1 pusiau intensyvūs kursai (vasario mėn.), 1 intensyvūs kursai (liepos–rugpjūčio mėn.) ir 2 kursai, rengiami 2 kartus per savaitę (kovo–liepos ir rugsėjo–sausio mėn.).